**SMJERNICE UZ JAVNI POZIV**

Obaveze Grada Zenice po pitanju predmetnog javnog poziva su:

1. Odabir Komisije za bodovanje prijavljenih objekata,
2. Obezbjeđivanje finansijskog udjela u iznosu predviđenom u projektu prema troškovniku radova odabranog projekta (ne više od 50 % vrijednosti projekta),
3. Odabir i plaćanje nadzora radova.

Komisija će razmatrati projekte zaprimljene na osnovu javnog poziva, cijeniti ispunjenost zahtjeva i kriterija za odobravanje, te zapisnik s obrazloženom ocjenom i mišljenjem dostaviti Gradonačelniku koji će donjeti Odluku o odobravanju i dodjeli sredstava namijenjenih finansiranju troškova.

Projekti će se ocjenjivati prema sljedećim kriterijima:

* *- Starost zgrade (maksimalno 30 bodova):*
* - Zgrade stare preko 50 godina – 30 bodova,
* - Zgrade stare od 40 – 50 godina – 20 bodova,
* - Zgrade stare od 30 – 40 godina – 10 bodova,
* - Zgrade stare manje od 30 godina – 5 bodova,
* *- Iznos učešća stanara u sufinansiranju projekta (maksimalno 30 bodova):*
* - Učestvovanje u iznosu od 50 -60 posto -10 bodova,
* - Učestvovanje u iznosu od 60 -70 posto -20 bodova,
* - Učestvovanje u iznosu od 70 -80 posto -30 bodova,,
* *- Većina zamijenjene stolarije na fasadnim otvorima (20 bodova):*
* - Stolarija zamijenjena u iznosu od manje od 50 posto - 0 bodova,
* - Stolarija zamijenjena u iznosu od 50-60 posto - 5 bodova,
* - Stolarija zamijenjena u iznosu od 60-70 posto - 10 bodova,
* - Stolarija zamijenjena u iznosu od 70-80 posto - 15 bodova,
* - Stolarija zamijenjena u iznosu od više od 80 posto - 20 bodova,
* *- Posjedovanje energetskog audita (10 bodova):*
* - Aplikant ne posjeduje izrađen energetski audit – 0 bodova,
* - Aplikant posjeduje izrađen energetski audit – 10 bodova.

Dodatni kriteriji po LOT-ovima:

|  |  |
| --- | --- |
| * LOT 1. | LOT 2. |
| * -*Stanje krovne konstrukcije (10 bodova):* * - Krov u funkcionalnom stanju – * 10 bodova, * - Krov nije u funkcionalnom * stanju- 0 bodova. | *-*  *Stanje krovne konstrukcije (10 bodova):*  - Krov u funkcionalnom stanju –  0 bodova,  - Krov nije u funkcionalnom stanju –  10 bodova. |

Za objekte kolektivnog stanovanja koji budu imali isti broj bodova na rang listi, prednost će imati objekat sa većim procentom saglasnih stanara (više potpisa) za učešće, te prijave uz koje se, pored obavezne dokumentacije, dostavi i dokaz o već osiguranim finansijskim sredstvima za finansiranje 50 % projekta.

Po odabiru, Ugovor se zaključuje između Grada Zenice i upravitelja, ili Grada Zenice i predstavnika etažnih vlasnika. Grad vrši isplatu dodijeljenih sredstava upravitelju na osnovu izvještaja nadzornog organa i pregleda završenih radova. Rok prikupljanja sredstava kojim stanari sufinanciraju projekat izrade termo-izolacione fasade, je 30 dana od dana odabira objekta zajedničkog stanovanja za koji će se vršiti implementacija projekta. Ukoliko se finansijska sredstva ne prikupe u prethodno određenom vremenskom roku smatrat će se da je taj korisnik odustao od programa.

Obaveze potencijalnih korisnika programa su:

* Dostavljanje popunjenog prijavnog obrasca – ovjerenog od strane podnosioca prijave (pečat Odbora ili upravitelja)
* Dostavljanje certifikata o registraciji za obavljanje djelatnosti održavanja zgrade i Ugovora o održavanju koji je sklopljen sa etažnim vlasnicima (važi samo za upravitelja) – ovjeren u Službi za opću upravu/kod notara,
* Dostavljanje izjave o prihvatanju uslova participiranja na projektu implementacije mjera u cilju poboljšavanja energetske efikasnosti sa potpisima minimalno 75 % etažnih vlasnika zgrade – ovjerena od strane podnosioca prijave (pečat upravitelja ili odbora). Potpisi moraju biti vlastoručni, uz broj lične karte. Jedna osoba ne može potpisati više stanara, a predstavnik etažnih vlasnika svojom izjavom garantuje tačnost podataka.
* Dostavljanje izjave o tačnosti podataka – potpisana od strane predstavnika etažnih vlasnika i ovjerena od strane Službe za opću upravu ili notara,
* Da posjeduju predmjer i predračun radova izrađen od strane izvođača radova/upravitelja, sa jasno naznačenim iznosom traženih sredstava za sufinansiranje od strane Grada Zenica (sufinasiranje Grada do 50% na ukupne radove, a u skladu sa raspoloživim sredstvima). **Predmjer treba da sadrži sve pripremne radnje kako bi se postigla energetska efikasnost (ugradnja izolacionog materijala, obrada klupica, limenih opšava, oluci, demontaža i ponovna montaža klima i sl.).**

**PREPORUKA:** U cilju postizanja bolje cijene i kvaliteta pristiglih ponuda, Odborima etažnih vlasnika savjetujemo da prikupe najmanje 3 ponude. Orijentacije radi cijena postavljanja termo-izolacione fasade od stiropora iznoci cca 40 KM/m2 bez popratnih radova.

Grad Zenica sufinansira dio radova koji se odnose na postavljanje termo- izolacione fasade od stiropora. Ukoliko stanari žele postavljanje kamene vune oko prozora ili na višim spratovima, razliku mogu sufinansirati sopstvenim sredstvima.

* Dostavljanje fotografija izgleda sve 4 strane objekta u koloru (za oba LOT-a) i fotografije izgleda krova (u slučaju prijave na LOT 2).

U slučaju prijave samo na LOT 1 nije potrebno dostavljanje fotografija izgleda krova.